**meghívó**

**Budapest Főváros II. Kerületi Önkormányzat Képviselő-testületének**

Közoktatási, Közművelődési, Sport, Egészségügyi Szociális és Lakásügyi Bizottsága



A Közoktatási, Közművelődési, Sport, Egészségügyi, Szociális és Lakásügyi Bizottság ülésére

**2022. május 17. 15.00 óra**

Helyszín

Budapest II. Kerületi Polgármesteri Hivatal (1024 Bp. Mechwart liget 1.)

**HÁZASSÁGKÖTŐ TEREM**

Tervezett napirend:

1.Az Értelmi Fogyatékosok Nappali Otthona vezetői állására jelentkezők meghallgatása

2.A Kitaibel Pál és a Pitypang Utcai Óvoda vezetői állására jelentkezők meghallgatása

3.Javaslat a Hajós Alfréd Sport Ösztöndíj kiírására

4.Javaslat Budapest Főváros II. kerület közterületnév-jegyzékének és megszűnt közterületnevek jegyzékének jóváhagyására (testületi)

5.Javaslat a Budapest Főváros II. Kerületi Önkormányzat Értelmi Fogyatékosok Nappali Otthona 2021. évről szóló beszámolójának elfogadására

6.Javaslat az Öveges József díj odaítélésére (testületi-zárt)

7.Létfenntartási támogatás méltányosságból történő megállapítása (zárt)

8.Egyebek

Budapest, 2022. május 12.

Kiss Roland sk.

a bizottság elnöke

**3. napirend**

## E L Ő T E R J E S Z T É S

A Közoktatási, Közművelődési, Sport, Egészségügyi, Szociális és Lakásügyi Bizottság

2022. május 17-e ülésére

**Tárgy:** Javaslat a Hajós Alfréd Sport Ösztöndíj kiírására

Budapest Főváros II. Kerületi Önkormányzat Képviselő-testülete 2019 decemberében Hajós Alfréd Sport Ösztöndíjat alapított azzal a céllal, hogy segítse Budapest Főváros II. kerületében életvitelszerűen lakó, azon sportolók felkészülését és versenyeztetését, akik az általános és középiskola nappali tagozaton folytatják tanulmányaikat és valamely olimpiai sportágban kiemelkedő eredményt értek el.

A sport ösztöndíjat pályázati úton lehet elnyerni, melyet az Önkormányzat minden év június 15-ig hirdet meg. A pályázati felhívást meg kell jelentetni a Budai Polgár című önkormányzati lapban, valamint az Önkormányzat honlapján és közösségi oldalán.

A sport ösztöndíj évente legfeljebb tizenkét főnek adományozható. A tizenkét fő az alábbi megoszlásban részesül a sport ösztöndíjból, 10 és 14 év közötti korosztályban 6 fő, 15-19 év közötti korosztályban 6 fő.

A sport ösztöndíj tíz hónapra, az iskolaév időtartamára adományozható, amelynek összege 250 ezer Ft/fő. A megállapított sport ösztöndíj egy összegben kerül átutalásra.

A Sport Ösztöndíj annak a fiatal sportolónak adományozható, aki az alábbi feltételeknek együttesen megfelel:

- legalább 1 éve a kerületben állandó lakóhellyel rendelkezik,

- megelőző évi tanulmányi eredménye legalább 3,51-ös átlagot eléri,

- valamely olimpiai sportágban magyar országos bajnokságon I-VI. helyezést, illetve európai vagy világversenyen I-VI. helyezést ért el,

- tárgyévi minimális életkora 10. betöltött életév, maximális életkora a tárgyévben be nem töltött 20. életév.

Pályázni a rendelet melléklete szerint kitöltött pályázati adatlap benyújtásával lehet.

A pályázathoz csatolni kell

- rövid szakmai önéletrajzot, az eddigi sportolói tevékenység bemutatását,

- az oktatási intézmény vezetőjének javaslatát,

- a bizonyítvány másolatát,

- sportegyesületi tagsági jogviszonyának igazolását, támogató javaslatát,

- az országos szakszövetség igazolását az elért sporteredményről.

A 18 év alatti pályázók esetében a pályázatot a törvényes képviselő nyújthatja be.

A sport ösztöndíj ugyanazon diák részére több egymást követő tanévben is adományozható.

A sport ösztöndíjban részesülő ugyanilyen célra, önkormányzati forrásból támogatást nem igényelhet.

A sport ösztöndíj kiírásáról és a pályázatok elbírálásáról Budapest Főváros II. Kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI. 18.) önkormányzati rendeletében meghatározott hatáskörrel rendelkező bizottság dönt.

A Bizottság döntését egy sport szakmai zsűri segíti.

***Határozati javaslat***

A Közoktatási, Közművelődési, Sport, Egészségügyi, Szociális Bizottság a Budapest Főváros II. Kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI. 18.) önkormányzati rendelet 6.sz. melléklete alapján úgy dönt, hogy **a Hajós Alfréd Sport Ösztöndíjra a pályázati felhívást –** a határozati javaslat melléklete szerinti - tartalommal kiírja.

Felkéri a Jegyző útján a Humánszolgáltatási Igazgatóság Intézményirányítási Osztály vezetőjét a szükséges intézkedések megtételére.

**Felelős:** a Bizottság elnöke

**Határidő**: 2022. május 30.

Budapest, 2022. május 11.

Ötvös Zoltán

osztályvezető

Határozati javaslat melléklete

**Pályázati Felhívás**

**a Hajós Alfréd Sport Ösztöndíjra**

**2022/2023. tanévre**

Budapest Főváros II. Kerületi Önkormányzat Képviselő-testületének Közoktatási, Közművelődési, Sport, Egészségügyi, Szociális és Lakásügyi Bizottsága pályázatot ír ki a Budapest Főváros II. kerületében életvitelszerűen lakó sportolók részére, akik az általános és középiskola nappali tagozaton folytatják tanulmányaikat és valamely olimpiai sportágban kiemelkedő eredményt értek el.

A sport ösztöndíj évente legfeljebb tizenkét főnek adományozható. A tizenkét fő az alábbi megoszlásban részesül a sport ösztöndíjból, 10 és 14 év közötti korosztályban 6 fő, 15-19 év közötti korosztályban 6 fő.

A sport ösztöndíj tíz hónapra, az iskolaév időtartamára adományozható, amelynek összege 250 ezer Ft/fő. A megállapított sport ösztöndíj egy összegben kerül átutalásra.

**A pályázaton való részvétel feltételei:**

- legalább 1 éve a kerületben állandó lakóhellyel rendelkezik,

- megelőző évi tanulmányi eredménye legalább 3,51-ös átlagot eléri,

- valamely olimpiai sportágban magyar országos bajnokságon I-VI. helyezést, illetve európai

vagy világversenyen I-VI. helyezést ért el,

- tárgyévi minimális életkora 10. betöltött életév, maximális életkora a tárgyévben be nem

töltött 20. életév.

**Pályázni a melléklet szerinti kitöltött Pályázati adatlap benyújtásával lehet.**

**A pályázathoz csatolni kell**

- rövid szakmai önéletrajzot, az eddigi sportolói tevékenység bemutatását,

- az oktatási intézmény vezetőjének javaslatát,

- a bizonyítvány másolatát,

- sportegyesületi tagsági jogviszonyának igazolását, támogató javaslatát,

- az országos szakszövetség igazolását az elért sporteredményről.

A 18 év alatti pályázók esetében a pályázatot a törvényes képviselő nyújthatja be.

**A pályázati kérelmeket az alábbi címre kell benyújtani:**

[sportosztondij@masodikkerulet.hu](mailto:sportosztondij@masodikkerulet.hu)

**A pályázati kérelmek beérkezésének határideje:**

**2022. június 30. (csütörtök) 16 óra**

A döntésről a pályázók szeptember 30-ig írásban kapnak értesítést.

### Budapest Főváros II. Kerület Önkormányzata

Hajós Alfréd Sport Ösztöndíj

**PÁLYÁZATI ADATLAP**

|  |  |  |  |  |  |  |  |
| --- | --- | --- | --- | --- | --- | --- | --- |
| Név: | | | | | | Születési idő:  hely: | Állampolgárság: |
| Születési név: | | | | | | Édesanyja leánykori neve: | |
| Adóazonosító jele: | | | | | | TAJ száma: | |
| Lakcím: |  |  |  |  |  | Telefon: | |
| Levelezési  cím: |  |  |  |  |  | E-mail: | |
| Szülő vagy gondviselő neve:  címe:  Telefon/email | | | | | | Számlavezető bank neve:  Bankszámlaszám: | |
| Oktatási intézmény neve:  címe:  Telefon/email | | | | | | | |
| Sportág megnevezése: | | | | | | | |
| Sportegyesület neve ahol jelenleg sportol:  Címe:  Levelezési címe:  Telefonszáma:  Edzőjének neve:  Elérhetősége: | | | | | | . | |
| Dátum:..................................... | | | | | | Aláírás:......................................................... | |
| Mellékletek:  1.)Rövid szakmai önéletrajz, az eddigi sportolói tevékenység bemutatása  2.) Oktatási intézmény vezetőjének támogató javaslata  3.) Iskolai előmenetel igazolása – bizonyítvány másolat  4.)Sportegyesületi tagsági jogviszony igazolása  5.)Országos Szakszövetségi igazolás az elért eredményekről, támogató javaslat, sportegyesületi támogató javaslat. | | | | | | | |

4. napirend

A Közoktatási, Közművelődési, Sport, Egészségügyi, Szociális és Lakásügyi Bizottság

2022. május 17-ei ülésére

Tárgy: Testületi anyag véleményezése

Készítette: Kovács Krisztián

*A napirend zárt ülésen történő tárgyalást nem igényel.*

Tisztelt Bizottság!

A Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019.(XI.18.) Budapest Főváros II. Kerületi Önkormányzat Képviselő-testületének önkormányzati rendelete 6. melléklete alapján a Bizottság véleményezi a Képviselő-testület elé benyújtásra kerülő előterjesztéseket.

Kérem, szíveskedjék megtárgyalni „Javaslat Budapest Főváros II. kerület közterületnév-jegyzékének és megszűnt közterületnevek jegyzékének jóváhagyására” c. 2022. május 24-ei képviselő-testületi ülésre történő előterjesztést.

Határozati javaslat

A Közoktatási, Közművelődési, Sport, Egészségügyi, Szociális és Lakásügyi Bizottság a 2022. május 24-ei Képviselő-testületi ülésre történő „Javaslat Budapest Főváros II. kerület közterületnév-jegyzékének és megszűnt közterületnevek jegyzékének jóváhagyására” c. előterjesztést tárgyalásra alkalmasnak tartja és javasolja az előterjesztés határozati javaslatainak elfogadását.

Felelős: Bizottság elnöke

Határidő: 2022. május 24.

Budapest, 2022. május 11.

Őrsi Gergely

polgármester megbízásából eljárva

dr. Petkovics Nikoletta

osztályvezető